hy en es de hy hy hy hy hy hy hy hy hy hy hy hy hy hy hy hy hy hy hy hy en hy en hy en hy hy en en hy hy hy hy hy hy hy en hy en hy hy hy en hy en en hy hy hy en hy en hy hy hy hy hy hy jbo fr en en fr ceb it en en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en en en en en
Հարցում. քարոզարշավն առաջ է մղում Հանրապետական կուսակցությանը և ամրապնդում Ժառանգություն կուսակցության դիրքերը - EuFoA
Հայերեն լեզվով կարդալու համար խնդրում ենք սեղմել այստեղ:
Click here to download the results in English.
Մամլո Հաղորդագրությունը PDF ձեւաչափով բեռնելու համար սեղմե՛ք այստեղ:
Այսօր Հայաստանի եվրոպացի բարեկամներ կազմակերպությունը (ՀԵԲ) հրապարակում է «Հարցում. Հայաստանի նախընտրական իրավիճակի վերջին գնահատումը» վերնագրով հետազոտության արդյունքները: TNS opinion-ի կողմից վերահսկված ±2.4% ընտրանքային սխալով այս հարցումն անցկացվել է IPSC-ի և ՀԵԲ-ի կողմից և անցել բազմակողմանի որակի ստուգում: Հարցման շրջանակներում 2012թ. ապրիլի 17-ից 22-ը Երևանում և Հայաստանի բոլոր մարզերում անցկացվել է 1,600 դեմ առ դեմ հարցազրույց:
Չնայած նրան, որ քարոզարշավը դեռ ընթացքի մեջ է և դեռևս կարող է փոփոխություններ բերել, հարցումն ընտրություններին ընդառաջ բացահայտում է որոշ հստակ միտումներ: Երկու մեծ կուսակցություններից Բարգավաճ Հայաստան կուսակցության դիրքերը մնում են կայուն (սկզբնական տվյալները «Դժվարանում եմ պատասխանել» և «Հրաժարվում եմ պատասխանել» տարբերակներով` 26.0%, վավեր տվյալները` 32.6%), մինչդեռ Հանրապետական կուսակցությունն անցնում է առաջին տեղ (սկզբնական` 33.3%, վավեր` 40.6%): Ընդդիմադիր կուսակցություններից Ժառանգություն կուսակցությունն ամրապնդում է իր դիրքերը (սկզբնական` 4.0%, վավեր` 6.5%): ՀԱԿ-ը, որը մասնակցում է ընտրություններին որպես կուսակցությունների դաշինք, որին անհրաժեշտ է 7%՝ Ազգային Ժողով անցնելու համար, կայուն դիրք ունի (սկզբնական` 2.9%, վավեր`4.3 %): ՀԵԲ-ը ենթադրում է, որ իրականում ՀԱԿ-ը կարող է ավելի բարձր վարկանիշ ունենալ, քանի որ սովորաբար արմատական ընդդիմադիր կուսակցությունների աջակիցները հրաժարվում են կարծիք հայտնել սոցհարցումների ժամանակ:
«Հիմնվելով մեր կողմից հավաքագրված բոլոր տվյալների վրա և կատարելով առկա միտումների վերլուծություն, ես անձամբ համոզված եմ, որ մեծ հավանականությամբ բոլոր չորս փոքր կուսակցությունները կանցնեն Ազգային Ժողով: Մենք ուրախ ենք, որ մեր հարցումը նաև մատնանշում է հարցվողների քվեարկելու դրդապատճառները, քարոզարշավի արդյունավետությունն ու որակը, և նույնիսկ տեղերի հավանական բաշխումը նոր Ազգային Ժողովում, ներառյալ` մեծամասնական ընտրատարածքներից շատերը»,- մեկնաբանում է ՀԵԲ-ի Գլխավոր քարտուղար դոկտոր Մայքլ Քամբեքը:
ՀԵԲ-ը իրականացրել է այս հարցումը որպես ոչ տեղական և հետևաբար ոչ կուսակցական հասարակական կազմակերպություն: Անաչառության և որակի հնարավոր ամենաբարձր չափանիշներն ապահովելու համար այս հարցման ողջ ընթացքը վերահսկվել է հարցումներ իրականացնող հայտնի TNS opinion միջազգային ընկերության կողմից: «Այս հարցումն իրականացվել միջազգային չափանիշների համաձայն, ինչը ապահովում է շատ հուսալի տվյալներ»,- նշում է Սթիվ Շվարցերը՝ TNS opinion-ի բրյուսելյան գրասենյակի մեթոդաբանության և վիճակագրության գծով ղեկավարը: TNS opinion-ը վերահսկել է այս հարցման բոլոր քայլերը. համաձայնեցրել է մեթոդաբանությունն IPSC-ի հետ, ստուգել է դաշտային աշխատանքների իրականացումն ու տվյալների մշակումը:
ՀԵԲ-ը կազմակերպել է այս հարցումը մի շարք պատճառներով: Մասնավորապես մենք ցանկանում ենք.
բարձրացնել ընտրությունների, մարդկանց համար կարևորություն ներկայացնող հիմնահարցերի և քաղաքականության, քաղաքական կուսակցությունների և նրանց առաջնորդների նկատմամբ հասարակության ունեցած դիրքորոշումների վերաբերյալ հանրային տեղեկացվածության մակարդակը,
համեմատել այս հարցման արդյունքները ՀԵԲ-ի կողմից 2010թ.-ի հոկտեմբերին և 2012 թ.-ի մարտին իրականացված «մեկնարկային հարցման» արդյունքների հետ,
նպաստել ավելի բովանդակալից քաղաքական բանավեճին՝ հիմնված ավելի էական բովանդակության վրա, քան քաղաքական քարոզչությունն ու առասպելներն են,
բարձրացնել հասարակության թափանցիկության և Հայաստանի քաղաքական կյանքի իրատեսական պատկերի նկատմամբ ունեցած վստահության մակարդակը,
միջազգային դիտորդներին համեմատական տվյալներ տրամադրելով՝ ամրապնդել ընտրությունները տեխնիկապես ճիշտ անցկացնելուն միտված ջանքերը:
Հարցման ամբողջական տարբերակը կարող եք գտնել հայերեն և անգլերեն լեզուներով մեր կայքում՝ www.eufoa.org/en/publications
«Հայաստանի եվրոպացի բարեկամներ» կազմակերպությունը սիրով կտրամադրի մեկնաբանություններ կամ անհրաժեշտ վերլուծություններ անգլերեն, գերմաներեն, ֆրանսերեն, իտալերեն, լեհերեն, ռուսերեն և հայերեն լեզուներով: Եվրոպա-Հայաստան խորհրդի անդամները նույնպես պատրաստակամ են մեկնաբանություններ տրամադրել: Հարցերի դեպքում խնդրում ենք դիմել մեր քարտուղարություն:
«Հայաստանի եվրոպացի բարեկամներ» կազմակերպության և Եվրոպա-Հայաստան խորհրդի մասին լրացուցիչ տեղեկություններ ստանալու համար խնդրում ենք այցելել մեր կայք` www.EuFoA.org:
Լուսանկարները հասանելի են մեր կայքում, ինչպես նաև կտրամադրվեն ըստ պահանջի: Հեղինակային իրավունքի սահմաններում նկարների օգտագործումը թույլատրվում է: Օգտագործումն անվճար է, «Copyright: www.EuFoA.org» նշելը` պարտադիր:
Ընդհանուր տեղեկություններ կազմակերպիչների մասին
TNS-ը (http://www.tnsglobal.com) համաշխարհային առաջատար է հանրային կարծիքի ուսումնասիրության և սոցիոլոգիական հարցումների ոլորտում: Այն ներկայացված է աշխարհի 5 մայրցամաքների ավելի քան 70 երկրներում՝ ամբողջությամբ կամ բաժնետոմսերի վերահսկիչ փաթեթով իր սեփականությունը հանդիսացող ավելի քան 150 գրասենյակներով և մասնաճյուղերով: Գրասենյակներն իրականացնում են շուկայի հետազոտություններ, հասարակական կարծիքի ուսումնասիրություններ և խորը վերլուծություններ աշխարհի ավելի քան 110 երկրներում: Նրանց նպատակն է տրամադրել շուկայի և հասարակական կարծիքի ամենախիստ տեխնիկական չափանիշներին համապատասխանող հետազոտություններ` բարձրորակ ծառայությունների և սեփական մշակումների կիրառմամբ:
TNS opinion-ը TNS-ի կազմում գտնվող ընկերություն է, որը մասնագիտացած է միջերկրային հետազոտությունների իրականացման մեջ: TNS opinion-ն ունի ավելի քան 35 տարվա փորձ քաղաքական, սոցիալական և հասարակական կարծիքի ուսումնասիրությունների ոլորտում, մասնավորապես աշխարհում հասարակական կարծիքի ամենաընդգրկուն` «Ստանդարտ Եվրոբարոմետր» հար¬ցումների ծրագրում, որն իրականացվում է Եվրոպական Հանձնաժողովի լիազորությամբ:
TNS opinion-ը Եվրոպայի, Աֆրիկայի և աշխարհի այլ տարածա¬շրջանների այլ երկրներում իրականացրել է հանրային կարծիքի բազմաթիվ ուսումնասիրություններ` հանդիսանալով դրանց համակարգող կենտրոնը: Հետազոտություններում, որոնցում որպես հետազոտական օբյեկտներ հանդես են եկել տարբեր թիրախային խմբեր` ամբողջ հասարակությունից մինչև վերնախավեր և առաջատար գործարար շրջանակներ, կիրառվել են ամենատարբեր հետազոտական մեթոդներ` դեմ առ դեմ հարցումներից մինչև հեռախոսային և առցանց հարցազրույցներ:
«Այ Փի Էս Սի» Քաղաքական և սոցիոլոգիական խորհրդատվությունների ինստիտուտը (IPSC, www.ipsc.am) հայաստանյան հետազոտական ընկերություն է, որը մասնագիտացած է որակական և քանակական մեթոդներով իրականացվող սոցիոլոգիական հարցումների, մարքեթինգային հետազոտությունների և դրանց հիման վրա խորհրդատվության տրամադրման մեջ: Առ այսօր IPSC-ն իրականացրել է մոտ 110 զանգվածային հետազոտություն քաղաքականության, կրթության, ընտրությունների մոնիտորինգի, առողջապահության, շուկայի ուսումնասիրության և այլ ոլորտներում: Հարցումներն ընդգրկել են Երևանը, Հայաստանի բոլոր քաղաքային և գյուղական համայնքների ավելի քան 80%-ը: Առ 2012թ. ապրիլ ամիսը հարցումներ են իրականացվել շուրջ 165,000 անձանց հետ: IPSC-ն մշակում, կազմակերպում, իրականացնում և վերլուծում է հասարակական կարծիքի բազմապիսի հարցումներ, ֆոկուս խմբային քննարկումներ, խորին հարցազրույցներ, գնահատող հետազոտություններ, փորձագիտական հարցումներ, ընդգրկված դիտարկումներ, ինչպես նաև ուսումնասիրություններ՝ օգտագործելով այնպիսի առաջադեմ տեխնոլոգիաներ, ինչպիսիք են առցանց հարցումները, CATI-ն և CAPI-ին:
ՀԵԲ — Հայաստանի Եվրոպացի Բարեկամները (www.EuFoA.org) հայտնի հասարակական կազմակերպություն է, որը հիմնադրվել է Բրյուսելում որպես առանց շահույթի միջազգային ընկերություն: Այն տարածում է իր գործունեությունը ողջ Եվրոպայում` սկսած 2009թ.-ի մայիսից: ՀԵԲ-ը նպատակ ունի նպաստել հայ և եվրոպացի որոշում կայացնողների միջև քաղաքականության, գործարարության և մշակույթի ոլորտներում կապերի հաստատմանը, ինչպես նաև աջակցել Հայաստանի հետագա ինտեգրմանը Եվրոպայի քաղաքական, տնտեսական և մշակութային կառույցներին: ՀԵԲ-ը ձգտում է օժանդակել փոխըմբռնմանը և խթանել համագործակցություն: Նպատակների թվում են քաղաքացիական հասարակության անդամների միջև շփման խրախուսումը, Հայաստանում Եվրոպայի մասին իրազեկության բարձրացումը, ինչպես նաև Եվրոպայում ղարաբաղյան հակամարտության և Հայաստանի մասին իրազեկության բարձրացումը:
Բաժանորդագրվեք մեր լրաթերթին նորությունները էլ. փոստին ստանալու համար:
Inspired by Shahumyan Media
All rights reserved EuFoA 2022.
Follow us on social media
Subscribe to our news roundup
By clicking ‘I ACCEPT’ or by continuing your browsing on the website, you agree with the placing of these cookies on your web browser. Would you like to learn more about cookies or modify your cookie preferences on this website? Consult our cookie policy or click on ‘MORE INFO’